Британски Адмиралитет је упутио за Шпеом 4. крстаричку ескадру, под командом адмирала Кристофера Кредока, коју су Немци поразили 1. новембра у боју код Коронела. Победом код Коронела Немци су озбиљно угрозили савезнички поморски саобраћај у Магелановом пролазу и подручју Ла Плате, па су Британци ојачали своје противкрстаричке снаге у Атлантику са 3 бојна крсташа из састава Велике Флоте. За то време адмирал Шпе је упловио у Атлантски океан, али је 8. децембра, при покушају напада на Фокландска острва, изненеада наишао на концентрисане британске снаге (2 бојна, 3 оклопна крсташа и 2 крстарице), под адмиралома Фредриком Стердијем, па је тешко поражен. Спасла се само лака кзстарица Дрезден, коју су Британци открили и потопили марта 1915. у чилеанским територијалним водама.